User:Holan Omed/sandbox

عەبدولخالق مەعروف، 1/1/1935 لە شاری هەولێر لەدایك بووە.

پاش تەواوكردنی قۆناغەكانی سەرەتایی و ئامادەیی، ساڵی 1958 بۆ درێژەدان بەخوێندن لەزانكۆی ئەزهەر، چۆتە قاهیرە.

عەبدلخالق مەعروف لە تەمەنی لاوێتییەوە خولیای خوێندنەوە و خۆرۆشنبیركردن بووە و لەناوچەكەی خۆیدا وەك خوێندەوارێكی هاوچەرخ ناوی دەركردبوو.

ساڵی 1963 پەیوەندی بەشۆڕشی ئەیلولەوە كردوە و بەوپەڕی توانا فیكری و رۆشنبیری و هونەرییەكانی خۆیەوە لەخزمەتی شۆڕشدا بووە.

ئەم پیاوە هەڵكەوتووە، جگە لەوەی كە پێشمەرگەیەكی روناكبیرو نوسەرێكی بەتوانابووە شارەزاییەكی زۆریشی لە ئەلەكتریك دا هەبوو، ئەم توانا و بەهرەیەشی تەرخان كرد بۆ خزمەتی گەلەكەی و لەسەرهەڵدانی شۆڕشی نوێی خەڵكی كوردستاندا دەزگای رادیۆی (دەنگی كوردستانی عیراق)ـی دامەزراند.

ناوبراو لەگەلێك بواری ئەدەب و فیكر و زانستدا هەوڵی پێشخستنی كۆمەڵی كوردەواری داوەو لە ساڵی 1977ـەوە تا ساڵی 1985 پێنج بەرهەمی گرنگی بەكتێبخانەی كورد بەخشی، لەوانە كتێبی (تەكنیكار) كەساڵی 1980 چاپكراوەو كتێبی (ئادەمیزاد لەكۆمەڵی كوردەواریدا)

سەبارەت بە بابەتە زانستییەكانی فیزیاو ئەلەكتریكیش ساڵی 1979 نامیلكەیەكی بەزمانی عەرەبی بەچاپ گەیاندو كتێبێكی تریشی دەربارەی (ترانزستۆر) بەدەست نووسی ماوەتەوە.

عەبدولخالق مەعروف رۆژی 4/10/ 1985 لە شاری هەولێر تیرۆركرا.